S-3423/2022

Mál þetta, sem dómtekið var 15. nóvember, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur J-kk-þgf S-kk-þgf, kt. [...], [...], fyrir eftirtalin umferðarlagabrot, með því að hafa:

1. Þriðjudaginn 6. apríl 2021, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,71‰ og tetrahýdrókannabínól 2,1 ng/ml) austur Sæbraut við Vatnagarða í Reykjavík og að verslun Adam og Evu við Kleppsveg í Reykjavík, þar sem lögregla stöðvaði aksturinn.

Telst brot þetta varða við 1., sbr. 3. mgr., 49. gr., 1., sbr. 2. mgr., 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Laugardaginn 15. maí 2021, ekið bifreiðinni [...]sviptur ökurétti um Vesturgötu við Norðurbakka í Reykjavík, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Laugardaginn 5. febrúar 2022, ekið bifreiðinni [...]sviptur ökurétti og og óhæfur til að stjórna henni örugglega vegna áhrifa ávana- og fíkniefna (í blóði mældist 6,4 ng/ml af metýlfenidat) um Suðurbraut við Þúfubarð í Hafnarfirði uns aksturinn var stöðvaður af lögreglu skömmu síðar.

Telst brot þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Ákærði krefst vægustu refsingar sem lög leyfa og hæfilegra málsvarnarlauna verjanda til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 5. júlí 2022, gekkst ákærði undir greiðslu sektar með lögreglustjórasátt 9. febrúar 2012 fyrir að aka undir áhrifum ávana- og fíkniefna. Þá gekkst ákærði undir greiðslu sektar með viðurlagaákvörðun 5. janúar 2016 meðal annars fyrir akstur undir áhrifum áfengis, ávana og fíkniefna. Næst var ákærði dæmdur í 30 daga fangelsi [...] 2017 fyrir akstur undir áhrifum ávana- og fíkniefna og akstur sviptur ökuréttindum. Þá var ákærði dæmdur í 30 daga fangelsi [...] 2018 fyrir akstur undir áhrifum ávana- og fíkniefna og akstur sviptur ökuréttindum, en um var að ræða hegningarauka við dóminn frá [...] 2017. Síðast var ákærða svo gert að sæta fangelsi í 3 mánuði með dómi [...] 2020, fyrir akstur undir áhrifum áfengis, ávana- og fíkniefna og akstur sviptur ökuréttindum.

Verður því miðað við það við ákvörðun refsingar að ákærði hafi með brotum sínum nú gerst sekur um að aka undir áhrifum ávana- og fíkniefna í fimmta sinn og sekur um að aka sviptur ökurétti í fjórða sinn, sbr. ítrekunarramma 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, K-kk-nf R-kk-ef lögmanns, 111.600 krónur að meðtöldum virðisaukaskatti, og 189.878 krónur í annan sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi.

S-kvk-nf H-kvk-nf dómara kveður upp dóm þennan.

DÓMSORÐ:

Ákærði, J-kk-nf S-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, K-kk-nf R-kk-ef lögmanns, 111.600 krónur að meðtöldum virðisaukaskatti, og 189.878 krónur í annan sakarkostnað.

S-kvk-nf H-kvk-nf